නාමල් රාජපක්ෂ ශ්රී මහ බෝ සමිඳුන් වැඳපුදා ආශිර්වාද ලබාගනියි
නාමයෝජනා භාරදීමෙන් අනතුරුව ශ්රී ලංකා පොදුජන පෙරමුණේ ජනාධිපති අපේක්ෂක නාමල් රාජපක්ෂ සහ හිටපු ජනාධිපති මහින්ද රාජපක්ෂ යන මහත්වරු ඇතුළු පිරිසක් ඊයේ 16 දා ඓතිහාසික ජය ශ්රී මහා බෝධීන් වහන්සේ සහ රුවන්වැලි සෑ රදුන් වැඳ පුදාගෙන ආශිර්වාද ලබා ගත්හ මෙහිදී ලංකාරාම විහාරස්ථානයේ විහාරාධිපති රළපනාවේ ධම්මජෝති නාහිමිපාණන් ඇතුළු මහා සංඝරත්නය සෙත් පිරිත් සජ්ඣායනා කර ආශිර්වාද සිදු කළහ අනතුරුව මාධ්ය වෙත අදහස් දැක්වූ ශ්රී ලංකා පොදු ජන පෙරමුණේ පාර්ලිමේන්තු මන්ත්රී තිස්ස කුට්ටිආරච්චි මහතා පැවසුවේ  අද අනුරාධපුරට පැමිණියේ අප දකින දුටුගැමුණු වන මහින්ද රාජපක්ෂ මහතායි එදා නොදුටු දුටුගැමුණු පිළිරුවට නමස්කාර කරනවාසේම වර්තමානයේ දකින දුටුගැමුණු මහින්ද රාජපක්ෂ මහතාව දැකබලා ගැනීමට බැතිමතුන් විශාල වශයෙන් අද පූජා භූමියට පැමිණ සිටිනවා මේ රටේ අතීතය දන්නා ජනතාව තවදුරටත් රාජපක්ෂවරුන්ට සහ රාජපක්ෂ කඳවුරට ආදරේ කරනවා මහින්ද රාජපක්ෂ මහතාගේ නායකත්වයෙන් යුද්ධය දිනුවා සේම ගෝඨාභය රාජපක්ෂ මහතා කොරෝනා ව්යසනය සමයේ එය සාර්ථකව මැඬපවත්වා රටේ මරණ සංඛ්යාව අඩු කිරීමට කටයුතු කළා බංග්ලාදේශයේ සිදුවූ තත්ත්වය මෙරටට ඇති නොවීමට ඉඩ නොදී ඔහු තනතුරෙන් ඉවත්වීමට කටයුතු කළා මහින්ද රාජපක්ෂ චින්තනය ඉදිරියට ගෙන යෑම සඳහා සුදුසුම පුද්ගලයා නාමල් රාජපක්ෂ මහතා වන නිසා එතුමා රටේ නායකත්වයට පත්කළ යුතුයි මහින්ද රාජපක්ෂ මහතාගේ ප්රතිරූපය නාමල් රාජපක්ෂ මහතා තුළින් දැක බලා ගැනීමට හැකියි රෙද්ද බැනියම අඳින රටට ආදරය කරන කඳවුර ටයිකෝට් දාන කඳවුරකට පාවා දීමට පොහොට්ටු මන්ත්රීවරුන් කටයුතු කිරීම පිළිබඳව ප්රතිපත්තිමය ගැටලුවක් පවතිනවා කෙසේ වෙතත් ජනතාව සිටින්නේ පොහොට්ටු පක්ෂය සමගයි එස් එම් චන්ද්රසේන රෝහිත අබේගුණවර්ධන සහ පවිත්රා වන්නිආරච්චි යන මන්ත්රීවරුන් පොහොට්ටු පක්ෂයෙන් රනිල් වික්රමසිංහ ඔඩොක්කුවට වැටී බෝට්ටු පක්ෂය තුළ සිදුවූ සාකච්ඡාව මත සල්ගාදු ක්රීඩාංගණය ලබා නොදීමට එම අය කටයුතු කළ බවත් එම ක්රීඩාංගණය නොමැති වුවද අනුරාධපුර දිස්ත්රික්කයේ පොහොට්ටු මන්ත්රීවරු සිටි සමයේ සිදුකළ රැස්වීම්වලට වඩා වැඩි ජනතාවක් මෙවර සහභාගි කරවීමට කටයුතු කර එම නායකයන්ට අභියෝග කරනවා ශ්රී ලංකා පොදුජන පෙරමුණ පක්ෂය වර්තමානයේදී නූතන පරම්පරාවේ නව පක්ෂයක් බවට පත්ව තිබෙනවා නාමල් රාජපක්ෂ මහතා ඇතුළු එම පිරිස ඊයේ පස්වරුවේ ඓතිහාසික දළදා වහන්සේ වැඳපුදා ගැනීමටද නියමිතව සිටියහ මිහින්තලේ  රංග චතූ